**Muntlig spørsmål - fylkestingets junisamling 2016**

**fra representanten, C. Killie, H**

**Spørsmål til Fylkesråd for samferdsel og miljø Ivar B Prestbakmo**

Arbeidet med Harstadpakken er i full gang. Dette er et stort løft for infrastrukturen i Harstad både for bilister, gående og syklende.

Den siste tiden har det vært oppslag i media om at man på grunn av kostnadsøkninger på delprosjekt må begrense helheten.

Spørsmål til Fylkesråden:

Kan Fylkesråden gi en status på økonomi og framdrift i Harstadpakken?

**Svar fra fylkesråd for samferdsel og miljø (inntil 2. minutter):**

Det må understrekes at spørsmålet er av en slik karakter at det burde vært mere tid til å kunne ta en mere grundig gjennomgang, men innenfor den rammen som er skal jeg gi en så god tilbakemelding på status som mulig.

Harstadpakken er på 1,55 mrd. kroner (2014-nivå).

Tidligere kostnadsestimater fra 2011 har ikke vært presise nok. Dettes skyldes både prisstigning i markedet og mer detaljert kunnskap om prosjektene. Dette berører i ulik grad statlige, fylkeskommunale og kommunale tiltak i harstadpakken.

Fv 6 Hagebyvegen hadde en opprinnelig kostnadsramme på 28 millioner kroner, men har nå et anslag på over 80 millioner kroner.

Følgende fylkeskommunale prosjekter ser foreløpig ut til å utgå med dagens finansiering

* F3 Fv 13 Fortau Stangnesveien
* F4 Fv 83 G/s-veg Åsegarden – Tennvassåsen
* Deler av gang- og sykkelvegen langs Fv 12 Mercurvegen

På riksvegsiden er de største prosjektene som må avvente

* RV83 Sykkelveg m/fortau fra Medkila til Kanebogen + Medkila kryssområde
* Rv 83 Sykkelveg m/fortau fra Sama X-omr – Stalheimvn.
* RV83 Sykkelveg m/fortau fra Ruggevik til Medkila + Breivika kryssområde

Det kan også være at andre prosjekter må reduseres i omfang. De store avvikene på Hagebyvegen fordrer en nøye gjennomgang av gjennomføring, men strekningen til Hagebyen skole er blant de høyest prioriterte i Harstadpakken.

Det betyr at det er området mellom Seljestad og Sama som er prioritert i pakken.

Kollektivtransport er en svært viktig del av Harstadpakken og det har fra Fylkeskommunen vært svært viktig å skjerme det, noe en også så langt har lykkes med. I dette ligger både tilrettelegging for, og styring av kollektivtilbudet. Det kan også nevnes at sanntidsprosjektet så langt er i rute, både mht. fremdrift og økonomi.